Sekretarijat za lokalnu samoupravu i društvene djelatnosti Opštine Zeta, na osnovu člana 113 stav 1 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22, 84/22),člana 13 stav 1 alineja 40 Odluke o organizaciji i načinu rada lokalne uprave Opštine Zeta ("Službeni list Crne Gore - opštinski propisi", broj 018/23), i Odluke Predsjednika Skupštine Opštine Zeta o pokretanju postupka za popunu radnog mjesta Viši/a namještenik/ca I – kurir/dostavljač , 1 izvršilac na neodređeno vrijeme, broj D 32-100/25-29 od 11.marta 2025.godine, objavljuje

**J A V N I O G L A S**

Za popunu radnog mjesta u Službi Skupštine Opštine Zeta:

**Viši/a namještenik/ca I – kurir/dostavljač, 1 izvršilac/teljka na neodređeno vrijeme**

Posebni uslovi:

-IV1 nivo kvalifikacije obrazovanja (u obimu od 240 kredita CSPK-a);

-Vozačka dozvola „B“ kategorije;

-Najmanje jedna godine radnog iskustva na poslovima u IV1 nivou kvalifikacije obrazovanja.

Opšti uslovi za zasnivanje radnog odnosa su:

-crnogorsko državljanstvo;

-navršenih 18 godina života;

-zdravstvena sposobnost za obavljanje poslova radnog mjesta;

-propisani nivo kvalifikacije obrazovanja;

-položen stručni ispit za rad u državnim organima;

-da nije osuđivan za krivično djelo koje ga čini nedostojnim za rad u državnom organu.

Dokumenta koja podnosi kandidat:

-prijavu na slobodno radno mjesto u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu [www.golubovci.me](http://www.golubovci.me) ili u arhivi opštine Zeta);

-CV;

-dokaz o završenom nivou kvalifikacije obrazovanja (obim 240 kredita CSPK-a);

-uvjerenje o položenom stručnom ispitu za rad u državnim organima ( radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa );

-uvjerenje ili potvrdu o potrebnom radnom iskustvu ( u IV1 nivou kvalifikacije obrazovanja);

-ovjerenu fotokopiju biometrijske lične karte.

-ovjerenu kopiju vozačke dozvole,,B“ kategorije.

**Sva dokumenta se predaju u original ili ovjerenoj kopiji. Ovjerene kopije dokumenata ne smiju biti starije od (6) šest mjeseci.**

Dokumenta koja pribavlja javnopravni organ po službenoj dužnosti:

* Uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu.

U organu lokalne uprave ne može da zasnuje radni odnos lice koje je korisnik prava na penziju, u skladu sa zakonom.

U skladu sa članom 119 Zakona o lokalnoj samoupravi, probni rad je obavezan za lokalnog službenika odnosno namještenika, koji prvi put zasniva radni odnos na neodređeno vrijeme, u organu lokalne uprave, stručnoj i posebnoj službi. Probni rad traje godinu dana.

Provjera sposobnosti kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Opštine Zeta najkasnije 5 dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", br. 50/18).

Provjera sposobnosti kandidata koji ispunjavaju uslove javnog oglasa za popunu radnog mjesta namještenika vrši se usmenim intervjuom.

Prijavu i CV sa dokumentacijom kandidat/kinja podnosi u original ili ovjerenoj kopiji, preko arhive Opštine Zeta, Ul. Glavna gradska ulica br. 89 Anovi u zatvorenoj koverti, u roku od 15 dana od dana objavljivanja javnog oglasa na adresu:

**Opština Zeta – Sekretarijat za lokalnu samoupravu i društvene djelatnosti, Ul. Glavna gradska ulica br 89, sa naznakom za: Javni oglas – radno mjesto na koje se kandidat prijavljuje.**

**Neblagovremene prijave neće se razmatrati.**

**NAPOMENA:**

1. **Kandidati su obavezni da dostave samo dokaze o nivou kvalifikacije obrazovanja koji su propisani u posebnim uslovima oglasa, a ne i dokaze o eventualnom naknadnom stručnom obrazovanju.**
2. **Pod dokazom o radnom iskustvu smatra se potvrda ili uvjerenje poslodavca ili poslodavca kod kojih je kandidat radio, a koje moraju sadržati podatke o poslovima koje je obavljao, naziv radnog mjesta, u kojem nivou kvalifikacije obrazovanja, opis poslova i precizno vrijeme njihovog obavljanja.**
3. **Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.**

Kontakt osoba: Vujadin Anđušić,

tel. 020/873-290, 873-261.